Sujuva omistajanvaihdos -hanke - Kehitysyhtiö SavoGrow Oy
Etusivu >	Yritysneuvonta >	Omistajanvaihdokset >	Sujuva omistajanvaihdos -hanke
Sujuvat Omistajanvaihdokset Savossa- hanke
Savon Yrittäjät on käynnistänyt kaksivuotisen, pääosin Euroopan sosiaalirahaston (ESR) rahoittaman hankeen,
jonka tavoitteena on parantaa yrittäjien, yritysneuvojien ja taloushallinnon ammattilaisten osaamista omistusjärjestelyiden
valmistelussa ja toteuttamisessa. Samalla luodaan turvaverkkoa heikossa tilanteessa oleville yrittäjille.
Suuri osa yrityksistä kaipaa tukea yrityksen saattamiseen myynti- ja esittelyvalmiiksi sekä asian aktivoimiseen niin, että jatkajan löytäminen olisi ylipäänsä mahdollista. Yrittäjien tietoisuus yrityskaupan toteutustavoista on heikko ja yrittäjyydestä luopumiseen sekä jatkajan etsimiseen kaivataan tukea. Toisaalta julkishallinnolliset yritysneuvojat kaipaavat koulutusta ja tukea mm. yrityskaupan suunnitteluun, hinnanmäärittelyyn, ostajien etsimiseen, rahoituksen järjestämiseen ja erilaisiin yritysjärjestelyjen toteutustapoihin. Yksityisen sektorin osaajien käytettävyys laajaan kenttätyöhön on vaikeutunut, koska toiminnan kannattavuus helposti häviää nyt myyntikelvottomien yritysten analysointiin ja vaikeasti laskutettavaan kauppakunnostamiseen.
Sujuvat omistajanvaihdokset Savossa -hankkeen tavoitteet
• Valmennetaan yrittäjiä ymmärtämään omistajanvaihdoksen suunnittelua, riittävän valmistautumisen tärkeyttä, yrityksen ”myyntikuntoon laittamista” sekä yritysjärjestelyn toteutusta
• Työkalujen kehittäminen tukemaan mm. yritysten arvonmääritystä ja esitysmateriaalien tuottamista ja valmiiden työkalujen koulutus käyttäjille
• Koulutetaan sekä työhön opastetaan erityisesti julkisia yritysneuvojia, mutta myös tilitoimistojen henkilöstöä, tilintarkastajia ja yrityskonsultteja paremmin ymmärtämään yritysten omistajajärjestelyjen suunnittelua ja käytännön vaatimuksia
• Ollaan mukana kentällä yrityskäynneillä antamassa asiantuntija-apua ja ”toimintamallia” annettavan koulutuksen osana
• Parannetaan Pohjois-Savon omistajanvaihdoksiin liittyvän yksityisen palvelutarjonnan näkyvyyttä ja linkitetään julkinen yritysneuvonta yksityiseen palvelutarjontaan
• Parannetaan hankaluuksiin joutuneiden yritysten löytämistä ja viedään heille tukea. Tavoitteena estää turhat yritysten menetykset maakunnasta sekä myös tarjota tilanteen niin vaatiessa apua yritystoiminnan hallituksi lopettamiseksi.
Hanketta koordinoi Savon Yrittäjät tiiviissä yhteistyössä maakunnallisten elinkeinotoimijoiden kanssa. Projektin vetovastuussa ovat projektipäällikkö Timo Juurakko ja yritysasiantuntija Juha Torvinen.
Yhteistyötahoja ovat Pohjois-Savon kehittämisyhtiöt, yrityspalvelut, uusyrityskeskukset, tilitoimistojen henkilökunta ja yrityskonsultit.
Timo Juurakko,
p. 050 5987 301, timo.juurakko(at)yrittajat.fi
p. 044 368 0503, juha.torvinen(at)yrittajat.fi